Pielikums Nr .5

**Paskaidrojuma raksts par Baltinavas novada pašvaldības 2019.gada budžetu**

Baltinavas novada pašvaldības 2019.gada budžets izstrādāts, ievērojot likumos „Par pašvaldību budžetiem”, „Par pašvaldībām”, „Par budžetu un finanšu vadību”, Finanšu ministrijas rīkojumu Nr. 488 “Par valsts pagaidu budžetu 2019. gadam”, kā arī speciālajos nodokļu likumos, Ministru kabineta noteikumos un citos spēkā esošajos likumdošanas aktos paredzētās prasības.

Pašvaldības budžeta mērķis ir noteikt un pamatot, kāds līdzekļu apjoms nepieciešams ar likumu noteikto funkciju, uzdevumu un brīvprātīgo iniciatīvu izpildei. Sastādot Baltinavas novada pašvaldības 2019. gada budžetu, tika sabalansētas ekonomiskās un sociālās vajadzības ar pašvaldības finansiālajām iespējām. Sakarā ar to, ka 2019. gada sākumā nav pieņemts valsts budžets 2019. gadam, plānojot pašvaldības budžetu tika stingri ievērots piesardzības princips. Līdz 2019. gada valsts budžeta pieņemšanai iestādēm/struktūrvienībām plānojot savus izdevumus ir jāievēro likuma “Par pašvaldību budžetiem” 18. pants. Pēc 2019. gada valsts budžeta apstiprināšanas tiks veikti grozījumi, izejot no pieejamiem finanšu resursiem. Tāpat Baltinavas novada pašvaldība 2019. gadā realizēs septiņus ES fondu finansētus projektus, pamatā tie būs infrastruktūras (pašvaldības auto ceļi – SAM 5.6.2. un “Pamatpakalpojumi un ciematu atjaunošana lauku apvidos”, no LEADER programmas muzeja telpu atjaunošana) sakārtošanas projekti, Baltinavas kultūras nama aprīkojuma iegāde, tērpu iegāde Baltinavas jauktajam korim un LV-RY pārrobežu projekts “From Hobby to Business” uzņēmējdarbības un tūrisma attīstības veicināšanai. Projektu realizācijai tiek plānoti aizņēmumi Valsts kasē provizoriski 525 000 EUR apmērā. Tāpat Baltinavas novada pašvaldība 2019. gadā plāno pilnveidot Saimnieciskās nodaļas tehnisko nodrošinājumu (traktortehnika, piekabe, sniega tīrīšanas lāpsta, smilts vai smilts-sāls maisījuma kaisītājs, pļaujmašīna ceļmalu appļaušanai), lai varētu efektīvāk apsaimniekot pašvaldībai pieredošās ielas un ceļus, parku, nodrošināt teritorijas labiekārtošanas un uzturēšanas darbus. Idejas realizācija tiks vērtēta pēc pašvaldības finansiālajam iespējām un aizņēmumu saistību pieejamā apmēra. Saimnieciskās nodaļas tehniskajam nodrošinājumam pašvaldība plāno ņemt aizņēmumu Valsts kasē provizoriski 50 000 EUR apmērā.

Baltinavas novada administratīvajā teritorijā kopējais iedzīvotāju skaits uz 01.07.2018. (uz doto brīdi pieejamie dati) bija 1084 (pēc PMLP datiem), iedzīvotāju skaits turpina samazināties un ir par 24 mazāk nekā bija uz 01.01.2018. Iedzīvotāju blīvums 2017.gadā bija 6 cilvēki uz km2 (pēc CSP datiem).

Bezdarba līmenis uz 01.01.2019.gadu sastādīja 16.1% (pēc NVA datiem), ja salīdzina ar iepriekšējā gada šo periodu, tad bezdarba līmenis ir pieaudzis par 2.1%. vislielāko īpatsvaru 52.3% no visiem bezdarbniekiem sastāda ilgstošie bezdarbnieki. Ja skatās pa vecuma grupām lielākais īpatsvars ir grupā virs 55 - 59 gadi un tie ir 26.7%, vismazākais īpatsvars ir grupā no 20 -24 gadiem, tas sastāda 1.9 %, grupā no 25-29 gadiem sastāda 5.7%. Pa izglītības grupām vislielāko īpatsvaru 35.2% bezdarbnieki ar vidējo izglītību, 30.4 % sasatāda bezdarbnieki ar profesionālo izglītību, mazāko īpatsvaru sastāda bezdarbnieki ar augstāko izglītību 14.3%, bet salīdzinot ar iepriekšējā gada šo pašu periodu bezdarbnieku skaits ar augstāko izglītību pieaudzis par 8.0%, tas ir izskaidrojams ar to, ka 2018. gadā tika slēgta Baltinavas Kristīgā internātpamatskola mazā skolēnu skaita dēļ, bez darba palika skolas pedagogi, tas arī ir skaidrojums, kāpēc pieauga kopējais bezdarba līmenis.

2018. gadā Baltinavas novada teritorijā darbojās 103 aktīvi uzņēmumi (LURSOFT dati) (juridiskās personas - SIA un zemnieku saimniecības) un 52 saimnieciskās darbības veicēji (pašvaldības dati) (fiziskas personas), pamatā tie ir lauksaimnieciskās ražošanas uzņēmumi, t.sk. 27 uzņēmumi ir bioloģiskās produkcijas ražošanas uzņēmumi, 4 ar tūrisma pakalpojumiem saistīti uzņēmumi.

**1. Baltinavas novada pašvaldības 2019. gada budžeta ieņēmumi**

Baltinavas novada pašvaldības 2019. gada kopbudžeta ieņēmumi plānoti 1 198 920 EUR apmērā, ko veido pamatbudžeta ieņēmumi 1 147 420 EUR apmērā, speciālā budžeta ieņēmumi 51 500 EUR apmērā. Kopējie budžeta ieņēmumi uz vienu Baltinavas novada iedzīvotāju ir 1 106,01 EUR.

Kopā ar atlikumu no iepriekšējā gada – 156 541 EUR apmērā (156 541 EUR pamatbudžeta atlikums un 102 747 EUR speciālā budžeta atlikums), pašvaldības pieejamie finanšu resursi 2019. gadā plānoti 1 560 955 EUR apmērā.

Baltinavas novada pašvaldības 2019. gada kopbudžeta ieņēmumu sadalījums: Pamatbudžets 1 147 420 EUR jeb 95.7% , Speciālais budžets 51 500 EUR jeb 4.3% no kopējiem ieņēmumiem.

**Pamatbudžeta ieņēmumu struktūra**

|  |  |  |  |
| --- | --- | --- | --- |
|  | **I IEŅĒMUMI - kopā** | **1147420.00** | % |
| **1.0.0.0.** | **IENĀKUMA NODOKĻI** | **408547.00** | 35.61 |
| **4.0.0.0** | **ĪPAŠUMA NODOKĻI** | **63674.00** | 5.55 |
| **9.0.0.0** | **VALSTS (PAŠVALDĪBU) NODEVAS UN KANCELEJAS NODEVAS** | **584.00** | 0.05 |
| **13.0.0.0** | **Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas** | **34020.00** | 2.96 |
| **18.0.0.0** | **Valsts budžeta transferti** | **577663.00** | 50.34 |
| **19.0.0.0.** | **Pašvaldību budžetu transferti** | **43202.00** | 3.77 |
| **21.0.0.0.** | **Iestādes ieņēmumi** | **19730.00** | 1.72 |

**Nodokļu ieņēmumi** Baltinavas novada pašvaldības pamatbudžetā plānoti 472 221 EUR apmērā un sastāda 41.16% no ieņēmumiem un 435,63 EUR uz vienu novada iedzīvotāju.

* **Iedzīvotāju ienākuma nodokļa** ieņēmumi Baltinavas novada pašvaldībai 2019. gadā 408 547 EUR 35.61 % no kopējiem pamatbudžeta ieņēmumiem.
* **Nekustamā īpašuma nodokļa** ieņēmumi tiek plānoti 63 674 EUR 5.55% no kopējiem pamatbudžeta ieņēmumiem.

**Valsts budžeta transferti** plānoti 577 663 EUR apjomā jeb 50.34% no kopējiem pamatbudžeta ieņēmumiem. Baltinavas novada pašvaldības ieņēmumu plānā mērķdotācija izglītības funkciju nodrošināšanai plānota 2019. gada astoņiem mēnešiem 144 868 EUR. Dotācija mākslas kolektīvu vadītājiem plānota 2 681 EUR apmērā. Mērķdotācija invalīdu asistentu darba finansēšanai plānota 3 770 EUR apmērā. Dotācijas mākslas un mūzikas skolām plānotas 35 997 EUR apmērā.

**Dotācija no pašvaldību izlīdzināšanas fonda** plānota 322 712 EUR apmērā.

**Speciālā budžeta ieņēmumi** plānoti 51 500 EUR apmērā, ko veido mērķdotācija no valsts budžeta pašvaldības autoceļu finansēšanai 47 000 EUR apmērā un dabas resursu nodoklis 4 500 EUR apmērā.

**2. Pašvaldības 2019.gada budžeta prioritātes**

Baltinavas novada pašvaldības Attīstības programmas 2012.-2018. gadam (Attīstības programma 2019.-2025.gadam ir izstrādē), un Baltinavas ilgtspējīgās attīstības stratēģijas līdz 2030. gadam noteikts novada attīstības stratēģiskie mērķi, ilgtermiņa prioritātes, vidēja termiņa prioritātes un rīcības virzieni šo mērķu sasniegšanai:

*Stratēģiskie mērķi*

* Kopējo mērķi vadīta, saliedēta iedzīvotāju kopiena.
* Novada resursu ilgtspējība.
* Attīstīta ekonomika.

*Ilgtermiņa prioritātes:*

* Cilvēku atbildības, aktivitātes, zināšanu paaugstināšana.
* Novada resursu izmantošanas efektivitātes paaugstināšana.
* Priekšnosacījumu veidošana ekonomikas dažādošanai un uzņēmējdarbības aktivizēšanai.

*Vidēja termiņa prioritātes:*

* Sociālās, kultūras un izglītības jomas saskaņotā kopdarbība.
* Darba vietu radīšanas priekšnosacījumu veidošana.
* Uz vietējo dabas resursu balstītu tautsaimniecību nozaru attīstības sekmēšana.
* Novada kultūrvēsturisko un dabas resursu vērtības paaugstināšanas veicināšana.
* Efektīvas pārvaldes nodrošināšana.
* Inženiertehniskās infrastruktūras sakārtošana un attīstība.

2019.gada budžetā turpinās minētajā plānošanas dokumentā noteikto mērķu un prioritāšu ieviešana, plānotas mērķtiecīgas darbības noteikto rezultātu sasniegšanai, ņemot vērā 2019. gada budžeta iespējas.

**3. Baltinavas novada pašvaldības 2019. gada kopbudžeta izdevumi**

Plānoti 1 252 654 EUR apmērā, ko veido pamatbudžeta izdevumi 1 268 704 EUR apmērā, speciālā budžeta izdevumi 83 950 EUR apmērā. Kopējie budžeta izdevumi uz vienu Baltinavas novada iedzīvotāju ir 1 155,58 EUR.

Baltinavas novada pašvaldības ieņēmumi tiek novirzīti pašvaldības funkciju izpildes nodrošināšanai – izdevumiem no budžeta finansētu institūciju - pašvaldības izglītības, kultūras, sporta nodaļu uzturēšanai, pasākumu finansēšanai, infrastruktūras uzturēšanai, pabalstiem maznodrošinātajiem iedzīvotājiem, projektu finansēšanai un citiem izdevumiem, kas uzskaitīti saistošo noteikumu „Par Baltinavas novada pašvaldības budžetu 2019.gadam” 2., 3. pielikumos.

**4. Baltinavas novada pašvaldības 2019. gada pamatbudžeta izdevumi**

Pamatbudžeta izdevumu kopējais apjoms 2019. gadam plānots 1 268 704 EUR apmērā. Izdevumu finansēšanai tiks izmantots budžeta līdzekļu atlikums gada sākumā, kas sastādīja 156 541 EUR. Baltinavas novada domes saistošo noteikumu „Par Baltinavas novada pašvaldības budžetu 2019.gadam” 2.pielikumā ir pamatbudžeta izdevumu sadalījums atbilstoši veicamajām funkcijām.

**5. Baltinavas novada pašvaldības 2019.gada pamatbudžeta izdevumu struktūra**

Vispārējie vadības dienesti 463 618 EUR jeb 36.54%, sabiedriskā kārtība un drošība 1 629 EUR jeb 0.13% , Sociālā aizsardzība 86 975 EUR jeb 6.86% , Izglītība 499 817 EUR jeb 39.40%, Atpūta, kultūra un sports 98 609 EUR jeb 7.77%, ekonomiskās darbības 40 415 EUR jeb 3.19%, teritoriju un mājokļu apsaimniekošana 30 299 EUR jeb 2.39%, vides aizsardzība 39 470 EUR jeb 3.11%.

|  |  |  |  |
| --- | --- | --- | --- |
|  |  | EURO | % |
| 01.00 | vispārējie vadības dienesti | 463618 | 36.54 |
| 03.00 | sabiedriskā kārtība un drošība | 1629 | 0.13 |
| 04.00 | ekonomiskās darbības | 40415 | 3.19 |
| 05.00 | vides aizsardzība | 39470 | 3.11 |
| 06.00 | teritoriju un mājokļu apsaimniekošana | 30299 | 2.39 |
| 07.00 | veselība | 7872 | 0.62 |
| 08.00 | atpūta kultūra un religija | 98609 | 7.77 |
| 09.00 | izglītība | 499817 | 39.40 |
| 10.00 | sociālā aizsardzība | 86975 | 6.86 |
|  | kopā  | **1268704** | 100.00 |
|  |  |  |  |

**Vispārējo valdības dienestu darbības nodrošināšanai** paredzēti 463 618 EUR jeb 36.54 % no kopējiem pamatbudžeta izdevumiem (izņemot kredītsaistību apmaksu), tajā skaitā klientu apkalpošanas centra izdevumi 10 899 EUR, deputātu atalgojumam 25 538 EUR, aizņēmuma apkalpošanas izdevumi 2 775 EUR.

Izpildvaras jeb pašvaldības pārvaldes funkcijas saskaņā ar likumu „Par pašvaldībām” nodrošina Baltinavas novada dome. Šo funkciju īstenošanu saskaņā ar apstiprināto novada domes nolikumu nodrošina ievēlētie deputāti, domes vadība un struktūrvienības. 2017.gadā pašvaldību vēlēšanās tika ievēlēti 9 domes deputāti. Domē izveidoto struktūrvienību – nodaļu kompetencē ir pašvaldībai uzdoto funkciju administrēšana.

**Ekonomiskajai darbībai**, Tūrisma attīstības nodrošināšanai, bezdarbnieku algošanai sabiedrisko darbu veikšanai un būvvaldes uzturēšanas izdevumi, kā arī no pamatbudžeta izlietoti līdzekļi autoceļu uzturēšanas izdevumi 2019. gadā ir plānoti 40 415 EUR jeb 3.19%, no kopējiem pamatbudžeta izdevumiem.

**Vides aizsardzības pasākumiem** paredzēti 39 470 EUR jeb 3.11% no kopējiem pamatbudžeta izdevumiem. Līdzekļus plānots izmantot kanalizācijas apsaimniekošanai un atkritumu apsaimniekošanas darbiem.

**Teritorijas un mājokļu apsaimniekošanai** paredzēti 2.39% no kopējiem pamatbudžeta izdevumiem jeb 30 299 EUR. Līdzekļus paredzēts izmantot komunālās saimniecības uzturēšanai, ūdensapgādei, ielu apgaismošanai, teritoriju labiekārtošanai un ikdienas uzturēšanas darbu veikšanai, pašvaldību dzīvojamā fonda uzturēšanai un remontiem.

**Veselības** pasākumu veicināšanai paredzēti 7 872 EUR, atbalstot ikgadējos pasākumus veselības jomā pēc projekta ”Dzīvo aktīvs Baltinavā”.

**Kultūrai, atpūtai un sportam** plānoti 98 609 EUR jeb 7.77% no kopējiem pamatbudžeta izdevumiem. Šajā budžeta sadaļā paredzēts finansējums sporta un kultūras pasākumiem, bibliotēkai, muzejam, kultūras namam, amatiermākslas kolektīviem.

**Izglītības** nozarei plānotais izdevumu apjoms ir 499 817 EUR jeb 39.40% no pamatbudžeta kopējiem izdevumiem. Mērķdotācija pedagoģisko darbinieku atalgojumam tiek plānota astoņiem mēnešiem. Izdevumi ietver pedagoģiskā un saimnieciskā personāla atlīdzību, skolas ēku un telpu uzturēšanu un remontu, bērnu un skolēnu ēdināšanu, skolēnu pārvadājumus, norēķinus par izglītības iestāžu sniegtajiem pakalpojumiem, pakalpojumu apmaksu, krājumu, materiālu, energoresursu, inventāra, grāmatu un periodikas iegādi. Šajā sadaļā plānoti arī izdevumi novada Izglītības pārvaldes un Pieaugušo izglītības un informācijas centra darbības nodrošināšanai.

**Sociālā aizsardzībai** plānoti 86 975 EUR jeb 6.86% no kopējiem pamatbudžeta izdevumiem. Paredzēti līdzekļi sociālā dienesta uzturēšanai, sociālā dienesta asistentu pakalpojuma nodrošināšanai, sociālajiem pabalstiem, pabalstiem ģimenēm ar bērniem.

**6. Parādu un galvojumu finansiālo saistību izklāsts** (Pielikums Nr.4.). 2019.gada saistību apmērs par saņemtajiem kredītiem ir 70 671 EUR. Aizņēmumi ir ņemti Latvijas Republikas Valsts kasē. 2020.gada saistību apmērs ir 70 412 EUR. 2021.gadā – 67 792 EUR, 2022.gadā – 48 677 EUR. Galvojumus Baltinavas novads nav sniedzis.

**7. Speciālā budžeta izdevumi**

Speciālā budžeta izdevumi plānoti 83 950 EUR apmērā.

* Dabas resursu nodokļa līdzekļus plānots izlietot Supeņkas upes krastu un gultnes sakārtošanai. Svētunes ezera zivju resursu papildināšanai, Svētūnes ezera krasta attīrīšana no krūmiem un ezera attīrīšana no niedrēm, lai uzlabotu ezera ūdens ekoloģisko stāvokli un ezerā nodrošinātu ezera bioloģisko daudzveidību. Kopā plānots izlietot 24 900 EUR.
* Autoceļu fonda līdzekļus plānots izlietot 59 050 EUR pašvaldības autoceļu uzturēšanai.

Baltinavas novada domes priekšsēdētāja Sarmīte Tabore